Cesta 1. maja 83

1430 Hrastnik

# ZAPISNIK 2. SEJE SKUPŠČINE PARTNERSTVA LAS ZASAVJE

2. seja skupščine Partnerstva LAS Zasavje je potekala v sredo, **04.05.2016 ob 17.30 uri** v prostorih OOZ Hrastnik, Cesta 1. maja 83, 1430 Hrastnik

**Prisotni pogodbeni partnerji:** Andrej Uduč, Anton Štaut, Čebelarsko društvo Hrastnik (zastopnik po pooblastilu Anton Štaut), Domačija Medved (zastopnik Rudolf Zupan), Društvo za razvoj podeželja Zasavje (zastopnik Jože Ocepek), Frida Felicijan, Gimnazija in ekonomska srednja šola Trbovlje (zastopnik po pooblastilu Zvezdana Lamovšek), Kmetijsko-gozdarski zavod Ljubljana (zastopnik Tomaž Močnik), Lojze Čop s.p. (zastopnik po pooblastilu Marija Čop), Občina Hrastnik (zastopnik po pooblastilu Radojka Odžič), Občina Trbovlje (zastopnik po pooblastilu Andreja Bienelli Kalpič), Občina Zagorja ob Savi (zastopnik po pooblastilu Damir Kozolič), OOZ Hrastnik (zastopnik po pooblastilu Andrej Kovač), OOZ Trbovlje (zastopnik po pooblastilu Andreja Bienelli-Kalpič), Peter Kušar s.p. (zastopnik Peter Kušar), Polona Trebušak (zastopnik po pooblastilu Branka Dolinšek), Srbsko kulturno društvo "SAVA" Hrastnik (zastopnik Cvijetin Nešković), Turistično društvo Trbovlje (zastopnik Marija Juraja), Vera Lakner s.p. (zastopnik Vera Lakner), Zasavska ljudska univerza Trbovlje (zastopnik po pooblastilu Damir Kozolič), ZATO d.o.o. (zastopnik Nataša Jerman - Rajh), Zavod za kulturo DD Trbovlje (zastopnik po pooblastilu Snežana Markuljevič).

**Ostali prisotni:** Slavi Gala (predsednica Partnerstva LAS Zasavje), Branka Dolinšek (sekretarka OOZ Hrastnik), Maša Kovač (zunanja sodelavka OOZ Hrastnik), Franjo Krsnik, Branko Šikovec, Primož Zelenšek.

**Dnevni red:**

1. Uvodni pozdrav predsednice Partnerstva LAS Zasavje.
2. Imenovanje delovnega predsedstva, overoviteljev zapisnika in verifikacijske komisije.
3. Poročilo verifikacijske komisije.
4. Potrditev spremenjenega dnevnega reda.
5. Pregled in potrditev zapisnika 1. seje Skupščine Partnerstva LAS Zasavje.
6. Pregled in potrditev Zaključnega poročila o delu in finančnega poročila Partnerstva LAS Zasavje za obdobje november-december 2015.
7. Poročilo Nadzornega odbora.
8. Pregled in potrditev Osnutka letnega plana za leto 2016 Partnerstva LAS Zasavje.
9. Članarina Partnerstva LAS Zasavje v letu 2016.

10. Razno.

## *AD. 1*

***- Uvodni pozdrav predsednice Partnerstva LAS Zasavje.***

Predsednica Partnerstva LAS Zasavje, ga. Slavi Gala, najprej pozdravi vse prisotne in se jim zahvali za prisotnost na seji. Pove tudi, da je izredno vesela (kot tudi obe sodelavki iz OOZ Hrastnik) za vsako pripombo ali napako, na katero pogodbeni partnerji opozorijo, da je hvaležna za vse usmeritve, ki jih poskuša Partnerstvo LAS Zasavje čim bolj upoštevati in se jim prilagoditi in, da upa, se bo projekt izpeljal v zadovoljstvo vseh (tako ekipe Partnerstva LAS Zasavje kot tudi ostale lokalne skupnosti).

Glede na podatke iz liste prisotnosti je ugotovljeno, da skupščina ni sklepčna, saj je prisotnih 23 članov od 60, kar je premalo za dosego 1/2 zastopanosti. Predsednica ga. Gala pove, da je pri tem potrebno upoštevati določilo (14. člen Pogodbe o ustanovitvi in delovanju Pogodbenega partnerstva LAS Zasavje), zato je potrebno počakati 30 minut in šele po preteku tega časa nadaljevati s skupščino. Zato pozove vse prisotne, da naj povedo, če imajo kakšna mnenja, obrazložitve …, da se »prebrodi« teh 30 minut. Ker ni bilo predlogov, se sprejme odločitev, da se v tem vmesnem času izvoli delovno predsedstvo, overovitelje zapisnika in verifikacijsko komisijo.

***AD. 2***

***- Imenovanje delovnega predsedstva, overoviteljev zapisnika in verifikacijske komisije.***

Predsednica ga. Gala pove, da je potrebno določiti delovno predsedstvo, overoviteljev zapisnika in zapisnikarja ter verifikacijsko komisijo.

Na podlagi soglasne potrditve prisotnih na predloge s strani predsednica Partnerstva LAS Zasavje,

se **SPREJME SKLEP 1:**

**Imenuje se delovno predsedstvo v naslednji sestavi: Slavi Gala – predsednica, Andrej Uduč –član, Cvijetin Neškovič – član.**

**Imenuje se zapisnikarja in overovitelja zapisnika: Maša Kovač – zapisnikar,Vera Lakner – overovitelj zapisnika, Jerica Rajšek – overovitelj zapisnika.**

**Imenuje se verifikacijska komisija v naslednji sestavi: Anton Štaut – predsednik, Snežana Markuljevič – članica, Frida Felicija – članica.**

Prav tako predsednica ga. Gala predlaga, da se naj glasuje, ali se še počaka do preteka zahtevanih 20 minut, ali se lahko nadaljuje s sejo. Vsi prisotni so soglasno odločili, da se lahko s sejo nadaljuje.

***AD. 3***

***- Poročilo verifikacijske komisije.***

Predsednica ga. Gala pozove predsednika verifikacijske komisije, da poda poročilo.

Le-ta pove, da je na seji prisotnih 15 pogodbenih partnerjev in 8 pooblaščencev, kar skupaj, glede na celotno število pogodbenih partnerjev (t.j. 60) predstavlja 38% udeležbo. Ga. Gala se mu za poročilo zahvali.

***AD. 4***

***- Potrditev spremenjenega dnevnega reda.***

Predsednica ga. Gala pove, da je prišlo pri poslanem vabilu do določenih napak oz. do sprememb pri vrstnem redu obravnavanih točk (poročilo NO je za Poročilom o delu za leto 2015, v prvotnem vabilu je bilo pred). Prisotni soglasno potrdijo spremenjeni dnevni red oz. korigirano vabilo, zato

 **se SPREJME SKLEP 2:**

**Seja se nadaljuje skladno s spremenjenim dnevnim redom na vabilu, ki je bil vročen pogodbenim partnerjem na sami seji.**

***AD.5***

***- Pregled in potrditev zapisnika 1. seje Skupščine Partnerstva LAS Zasavje.***

Naslednja točka na seji je bil pregled in potrditev zapisnika 1. seje Skupščine Partnerstva LAS Zasavje, ki so ga vsi pogodbeni partnerji že dobili po elektronski pošti, skupaj z vabilom.

Predsednica pozove vse prisotne k morebitnim pripombam ali dopolnitvam, ker pa le-teh ni bilo

se **SPREJME SKLEP 3:**

**Potrdi se zapisnik 1. seje Skupščine Partnerstva LAS Zasavje.**

***AD.6 in AD.7***

***- Pregled in potrditev Zaključnega poročila o delu in finančnega poročila Partnerstva LAS Zasavje za obdobje november-december 2015.***

***-Poročilo Nadzornega odbora.***

V nadaljevanju predsednica ga. Gala na kratko povzame temeljne aktivnosti, ki so se odvijale pred samo pripravo in oddajo Strategije lokalnega razvoja in so navedene v Zaključnem poročilu o delu in finančnem poročilu Partnerstva LAS Zasavje za obdobje november-december 2015. Pove, da so na račun teh aktivnosti že nastali določeni stroški, in sicer v višini 7.606 €, ki jih je pokrila OOZ Hrastnik kot vodilni partner. Prihodkov v letu 2015 ni bilo.

Prav tako predsednica pove, da je navedeno poročilo (skupaj z vsemi prilogami – računi, specifikacije opravljenih ur …) obravnaval tudi Nadzorni odbor Partnerstva LAS Zasavje, zato pozove predsednico NO, ga. Zvezdano Lamovšek, da poda poročilo.

Ga. Lamovšek pove, da se je NO sestal 18.3.2016 in na tem sestanku je bila tudi sama izvoljena kot predsednica. Prav tako pove, da so bile na tem sestanku podane določene pripombe oz. zahtevane dopolnitve v smislu predložitve specifikacije opravljenih ur vodilnega partnerja v letu 2015. Vodilni partner je pravočasno dostavil manjkajočo specifikacijo, zato je Nadzorni odbor soglasno potrdil Zaključno poročilo o delu Partnerstva LAS Zasavje za obdobje november –december 2015.

Predsednica Partnerstva LAS ZASAVJE ga. Gala se ga. Lamovšek zahvali za podano poročilo. Prav tako pa pozove prisotne k razpravi glede Zaključnega poročila o delu in finančnega poročila za obdobje november – december 2015. Pripomb ali dopolnitev na poročilo ni bilo podanih, zato

se **SPREJME SKLEP 4:**

**Potrdi se Zaključno poročilo o delu in finančno poročilo Partnerstva LAS Zasavje za obdobje november-december 2015.**

***AD.8***

***- Pregled in potrditev Osnutka letnega plana za leto 2016 Partnerstva LAS Zasavje.***

Predsednica ga. Gala nadaljuje sejo s predstavitvijo Osnutka letnega plana Partnerstva LAS Zasavje za leto 2016. Pove, da je osnutek plana nastal na osnovi izkušenj z delovanjem v preteklem letu.

 Ga. Gala pove, da je bil Osnutek letnega plana Partnerstva LAS Zasavje poslan vsem pogodbenim partnerjem v elektronski obliki, tako, da bodo na seji povzete le temeljne točke. Prav tako predsednica pove, da so bile že podane neuradne informacije glede vsebinskega pregled Strategije lokalnega razvoja, ki naj bi bila pregledana do 19.5.2016, hkrati pa poudari, da upa, da bo le-ta do septembra 2016 dokončno sprejeta, da se bo lahko potem objavil Javni poziv.

Ga. Gala pove, da se na seji sprejema le Osnutek plana, ker naj bi Ministrstvo do 31.10.2016 podalo natančna navodila in metodologijo uveljavljanja upravičenih stroškov in, da se bo končna varianta Plana dela in finančnega plana za leto 2016 sprejemala predvidoma na skupščini v jeseni.

Po predstavitvi predsednica ga. Gala pozove k razpravi.

Ga. Marija Juraja poda pobudo, da bi dostavili promocijski material za promoviranje Partnerstva LAS Zasavje, s katerim bi nas lahko oglaševali na posameznih sejmih, ki se jih preko Turistične zveze Trbovlje, udeležujejo. V kratkem se bodo udeležili Sejma mineralov in fosilov v Trbižu, ki se ga udeležuje veliko število ljudi, tudi iz tujine, zato so takšne prireditve dobra priložnost za promoviranje Partnerstva LAS Zasavje.

Ga. Gala ji pove, da imamo trenutno od promocijskega gradiva na razpolago le plakate in pa poslovne vizitke, ki bodo dostavljeni za promocijo na sejmih.

Ga. Odžič predlaga, da se v plan dela za leto 2016 (v obrazložitvi prihodkov in odhodkov) vnese še stavek, da je dovoljen prenos sredstev znotraj posameznih postavk med odhodki in prihodki.

Po končani razpravi je bil z 22 glasovi ZA, 1 partner se je pri glasovanju vzdržal

**SPREJET SKLEP 5:**

**Potrdi se Osnutek letnega plana Partnerstva LAS Zasavje za leto 2016, z dopolnilom, da se pri obrazložitvi planiranih prihodkov in odhodkov doda stavek, da je dovoljen prenos sredstev znotraj posameznih postavk med odhodki in prihodki.**

***AD.9***

***- Članarina Partnerstva LAS Zasavje v letu 2016.***

Naslednja obravnava točka je bila predlog članarine za Partnerstvo LAS Zasavje za leto 2016. Predsednica ga. Gala pove, da se je UO Partnerstva LAS Zasavje uskladil pri sledečem predlogu članarine:

* 10 € za civilno družbo,
* 15 € za javni in ekonomski sektor, pri čemer so občine, kot sofinancerke delovanja Partnerstva LAS Zasavje, izvzete iz plačila članarine.

Na podlagi podanega predloga je sledila razprava.

G. Peter Kušar je mnenje, da ni pravično, da obstajajo razlike med višino članarine med posameznimi sektorji, ker ne razume, kaj ima javni ali ekonomski sektor več znotraj Partnerstva LAS Zasavje kot civilna družba, zato je mnenja, da bi morala biti članarina enaka za vse.

G. Rudolf Zupan pove, da je potrebno pri določanju višine članarine upoštevati tudi dejstvo, da bo civilni sektor pri načinu točkovanja, ki je določen v predlogu Javnega poziva, lažje prišel do večjega števila točk kot ostala sektorja, zato je mnenja, da je potrebno na vse sektorje gledati kot homogeno družbo in na takšen način tudi določati višino članarine.

G. Andrej Uduč meni, da je potrebno upoštevati tudi dejstvo izstavljanja računov. Če bo članarina prenizka, bodo stroški z izstavljanjem računov za članarine lahko višji, kot pa bo skupna vrednost pobrane članarine.

Po končani razpravi se je glasovalo o predlogu enotne članarine 10 € za vse sektorje, za katero je bilo 18 partnerjev za, 5 se jih je pri glasovanju vzdržalo. Zato je bil

**SPREJET SKLEP 6:**

**Članarina Partnerstva LAS Zasavje za leto 2016 za vse sektorje znaša 10 €.**

***AD. 10***

***- Razno.***

G. Franjo Krsnik predlaga, da se, glede na to, da gre za novo obliko združenja v partnerstvo in upoštevajoč dejstvo, da se del financiranja nanaša tudi na občinske proračune, v bodoče ne uporabljajo kratice, saj marsikomu nič ne povedo oz. laičnemu bralcu niso poznane. V kolikor se pa že, pa naj se v oklepaju navede še cela beseda oz. obrazložitev.

G. Andreja Uduča je zanimalo, če je že kaj povratnih informacij glede trenutnega stanja strategije lokalnega razvoja, ki je bila oddana na pristojno Ministrstvo 29.1.2016? Prav tako ga je zanimalo, kdaj realno lahko pričakujejo objavo Javnega poziva?

Predsednica ga. Slavi Gala mu pove, da tudi Strategije, ki so bile oddane v oktobru lansko leto (1. rok), še niso bile sprejete, da pa smo dobili informacije, kot je že prej povedala, da so Strategije, ki so bile oddane v drugem roku (tudi SLR Partnerstva LAS Zasavje), boljše in z manj napakami. Pričakuje se, da bo strategije potrjena do septembra 2016, vsebinski pregled pa naj bi bil izveden do 19.5.2016. Glede Javnega poziva mu predsednica pove, da bo le-ta objavljen takoj, ko bo strategija sprejeta, predvideva se v septembru 2016.

Predsednica ga. Slavi Gala postavi tudi vprašanje prisotnim glede odgovorov na vprašanja, pobude in pripombe, ki prihajajo s strani različnih pogodbenih partnerjev na Partnerstvo LAS Zasavje. Zanima jo, ali se vsi odgovori, pripombe, pobude … javno objavijo in se obravnavajo na skupščini, ali se odgovarja posamezno tistemu, ki vprašanje, pobudo ali pripombo predloži?

Ga. Branka Dolinšek je mnenja, da je na nekatera vprašanja, ki so strokovno in eksplicitno postavljena, potrebno odgovoriti takoj in sicer osebi, ki je vprašanje postavila, na določena splošna pa se lahko odgovori podajo tudi vsem pogodbenim partnerjem ali pa na spletno stran Partnerstva LAS Zasavje.

G. Andrej Uduč se strinja s tistim, kar je povedala ga. Dolinšek, prav tako pa doda, da bi tisti, ki bi na posamezno vprašanje odgovoril, sam presodil, ali je potrebno odgovor podati tudi širše, ali samo tistemu, ki je vprašanje postavil.

G. Rudolf Zupan je mnenja, da spletna stran Partnerstva LAS Zasavje ne sme biti prostor, kjer bo komentarjev več, kot pa same vsebine, saj lahko to pomeni samo-promocijo posameznika. Statutarne zadeve (sprejeti sklepi organov Partnerstva LAS Zasavje) naj bi bile posredovane vsem pogodbenim partnerjem, na vprašanja, ki se nanašajo na posamezni primer, pa se odgovarja le tistemu, ki je vprašanje postavil. Prav tako je mnenja, da se glede samih objav in odgovorov mogoče posvetuje z Društvom LAS Zasavje, ki ima že konkretne izkušnje iz prejšnjega programskega obdobja.

Ga. Nataša Jerman – Rajh je mnenja, da ni potrebno vsem posredovati odgovorov na vsako vprašanje, saj bo e-pošte preveč, se ji zdi pa prav, da se vsem posredujejo informacije glede Javnega poziva in pa odgovori na vprašanja, ki bi se pogosto ponavljajo.

Ga. Slavi Gala je zanimalo, kako je bilo z objavami pri prejšnjem LAS, na kar ji g. Jože Ocepek pove, da so se odgovori na vprašanja pošiljali tistemu, ki je vprašanje postavil, na spletni strani pa so se objavljale le splošne informacije in javni dogodki.

Ga. Marija Čop zagovarja individualni pristop in pove, da ima tudi sama takšne konkretne izkušnje. Tisti, ki postavi vprašanje, lahko odgovor pridobi ustno (preko telefona) ali pisno (preko e-pošte), mora pa tisti, ki odgovarja, tudi presoditi, ali je odgovor namenjen le tistemu, ki je vprašanje postavil, ali je odgovor namenjen širši javnosti.

Po razpravi, predsednica ga. Slavi Gala pove, da je Partnerstvo LAS Zasavje dobilo več vprašanj, zdi se ji pa prav, da na dve vprašanji poda odgovor celotni skupščini, in sicer:

1. Obrazloži komentar enega izmed pogodbenih partnerjev, da je dogovorjena urna postavka za vodilnega partnerja (glede na urno postavko prejšnjega upravljalca) previsoka. Predsednica pove, da je bila na UO Partnerstva LAS Zasavje dogovorjena urna postavka 30 € bruto, kar je manj, kot pa je bila bruto urna postavka prejšnjega upravljalca.
2. Prav tako poda obrazložitev glede njene kandidature in izvolitev za predsednico Partnerstva LAS Zasavje. Pove, da je še vedno predsednica stičišča Mrest Zasavje, ki še vedno deluje. Za kandidatko za predsednico Partnerstva LAS Zasavje pa jo je predlagal Sklad dela, ki je nad okriljem stičišča Mrest nevladnih organizacij.

Za ostala vprašanja pove, da se bodo odgovori podali tistemu, ki je vprašanja tudi postavil.

G. Jožeta Ocepka je zanimalo, če smo na seji (glede na to, da je na sejo malce zamudil) spregovorili tudi o projektu »LIFE TO GRASSLANDS: Življenje traviščem«? V zvezi s tem predlaga, da bi se mogoče povezali z Zavodom za varstvo narave Celje, ki je glavni izvajalec tega projekta, prav tako pa predlaga, da skušamo animirati javnost znotraj tega projekta, da bi bolj prijavljala operacije s tematskega področja varstva okolja in ohranjanje narave skladno s Strategijo lokalnega razvoja preko EKSRP.

Ga. Radojka Odžič izpostavi, da je pri tem potrebno paziti na »dvojno financiranje«, prav tako pa tudi pove, da bo Javni poziv javno objavljen in, da se bo lahko vsak, ki bo imel interes, tudi nanj prijavil.

Predsednica ga. Slavi Gala pove, da se je predstavnik vodilnega partnerja na osnovi vabila, predstavitve projekta na Podkumu udeležil in, da bo Partnerstvo LAS Zasavje tudi v bodoče sodeloval z Zavodom za varstvo narave Celje, v kolikor se bo izkazal interes in pobuda.

Na koncu se predsednica Partnerstva LAS Zasavje ga. Slavi Gala vsem zahvali za prisotnost in sodelovanje.

**ZAPISALA**: **PREDSEDNICA PARTNERSTVA LAS ZASAVJE**:

Maša Kovač Slavi Gala l.r.

**OVEROVITELJA ZAPISNIKA:**

Vera Lakner

Jerica Rajšek

Hrastnik, 23.05.2016